open-index/open-wikipedia-markdown huggingface dataset:
Süsimustad mõtted

"**Süsimustad mõtted"** on ansambli Punkentsefaliit 2012. aastal ilmunud teine stuudioalbum.

## Lood

# Elu Aafrikas (K.Kahju/I.Paas) - 03:20
# Vajan sponsorit (K.Kahju/I.Paas) - 02:51
# Oraal, anaal ja vaginaal (K.Kahju, Jüri Ge/I.Paas) - 02:38
# Muldonni vanamees (K.Kahju/I.Paas) - 02:37
# Pendli-Felix (K.Kahju/I.Paas) - 02:23
# Kärped (K.Kahju/I.Paas) - 02:58
# Maailm on hulluks läinud (K.Kahju/I.Paas) - 02:41
# Koonduslaagri koomik (K.Kahju/I.Paas) - 02:37
# Terminaatori poeg (K.Kahju/I.Paas) - 02:45
# Perselõhkuja (K.Kahju/I.Paas) - 01:06
# Me paneme su naist (Jüri Ge, K.Kahju/I.Paas) - 02:40
# Kassipulm (K.Kahju/I.Paas) - 01:44
# Mustlase süsimustad mõtted (K.Kahju/I.Paas) - 02:24

## Koosseis
* Indrek Paas - vokaal
* Kurmet Kahju - kitarr, vokaal (5,10)
* Jüri Ge - kitarr
* Ando Õispuu - basskitarr
* Priidu Peegel - trummid
* Karin Sudov - vokaal (2)
* Liisa Soomes - vokaal (2,3,4,10)
* Madis Merk - taustavokaal (7)
* Alar Aigro - salvestus, miksimine, masterdamine
* Das Grauenkunstinstitut - kujundus

## Viited
Liangzhu kultuur

**Liangzhu kultuur** (hiina keeles 良渚文化 *Liángzhǔ wénhuà*) oli hilisneoliitikumi kultuur Hiina kagurannikul.

Esimesed viited sellele avastas 1936 Hangzhou Läänejärve muuseumi teadlane Shi Xingeng, kes andis kultuurile nime leiukoha lähedase Liangzhu linna (Jangtse deltas umbes 160 km Shanghaist edelas) järgi.

## Jaspisest esemed

1970.–1980. aastatel avastasid arheoloogid Tai järve piirkonnast Jangtse alamjooksu jõeorust hilisneoliitikumi haudu, mis pärinevad ajavahemikust 3400–2000 eKr. Sealt leiti üle 5000 jaspisest eseme, sealhulgas *[[bi (ketas)|bi]]*-kettaid ja *[[cong]]*-torusid. Neid peeti rituaalseteks esemeteks, mida annetas kuningas. Nende kasutamist seostati taeva ja maa austamisega. 

Enamik jaspisesemeid koosnevad nefriidist. Nendel on kujutatud loomi ja müütilise olendeid. Suhteliselt kõva (Mohsi astmikul 5–6) materjali töödeldi tõenäoliselt ränikivist või haihammastest tööriistadega. Väljakaevamised näitavad, et jaspisel oli piirkonnas tol ajal suur tähtsus. Tekstist "Zhouli", mis pärineb tõenäoliselt 4. sajandist eKr, nähtub, et selliseid jaspisesemeid kasutati veel Zhou dünastia ajalgi.

## Leiukohad
Liangzhu kultuuri tähtsad leiukohad Liangzhu leiukoht, Fanshani leiukoht, Yaoshani leiukoht, Yuhangi leiukoht, Siduni leiukoht, Mojiaoshani leiukoht ja Huiguanshani leiukoht.

## Saavutused
Sellest kultuurist pärinevad vanimad tõendid suurte vesiehitiste kohta Hiinas. Liangzhu leiukohast avastati umbes 5100 aasta vanune tammide, kanalite ja veehoidlate süsteem, mis võimaldas niisutada 10 000 hektarit põllumajanduslikku maad.

Umbes 30 km kogupikkusega jõeharude ja kanalite süsteem oli neoliitikumi ja selle ümbruse veeteede võrk. Linnas elas hinnanguliselt 23 kuni 34 tuhat inimest. Linna suurus ja hüdrotehniliste ehituste maht lubavad teha järelduse, et tegu oli arenenud riigiga.

Jaspisesemetel olevad sümbolid lubavad oletada, et kiri oli hakanud tekkima.

2021. aastal ilmus ajakirjas Science Advances artikkel, mille järgi Liangzhu kultuuri häving umbes 4300 aastat tagasi on vastavuses lühikese ebatavaliselt sademeterikka perioodiga, mis dateeriti (peamiselt tilkekivide põhjal) aega 4345 ± 32 kuni 4324 ± 30 aastat tagasi. Sellest tehti järeldus, et tollased asulad Jangtse deltas jäeti maha pärast korduvaid üleujutusi.

## Vaata ka
* Hiina neoliitikumi leiukohtade loend

## Viited

## Kirjandus
* Colin Renfrew, Bin Liu. The emergence of complex society in China: the case of Liangzhu'. – *Antiquity*, 2018, 92(364), lk 975–990. Kokkuvõte.
* Chunfeng Zhang. On determining the na3ture of Liangzhu 良渚 symbols, *Journal of Chinese Writing Systems*, kd 3, nr 2, 2019 Kokkuvõte.
* David Robson. Chinas Venedig der Steinzeit. – *[[Spektrum der Wissenschaft|Spektrum]] Geschichte*, *Europas erste Metropolen*, 2020, nr 6.

## Välislingid

* Jerrod Roalstad. Liangzhu Culture, Minnesota State University, Mankato.
* Riddle of Liangzhu Culture expected to be solved, people.cn, 4.7.2004.
Roosa oksanahkis

**Roosa oksanahkis** (*Corticium roseum*) on klassi *[[Agaricomycetes]]* kuuluv kandseente liik.

## Välislingid
*
Carl Friedrich Christian Buddeus

**Carl (Karl) Friedrich Christian Buddeus** 27. juuni 1775 Gotha, Saksi-Coburgi ja Gotha hertsogkond (tänapäeval Tüüringi liidumaa) – 1. jaanuar 1864 Gotha) oli saksa graafik ja maalija.

Sündis oletatavasti hertsogi sõjasekretäri perekonnas. Pärit arvatavasti Prantsusmaa tuntud õpetlase Guillaume Budé suguvõsast, kelle liikmeid oli kalvinistlike vaadete tõttu Prantsusmaalt sunnitud lahkuma. 

Õppis 1786–1792 Gotha lähedal Schnepfenthali mõisas Christian Gotthilf Salzmanni rajatud filantropiinis ja töötas 1795–1809 sealsamas joonistusõpetajana. Lahkus 1809. aastal kodumaalt.

Oli koduõpetaja Saaremaal (tõenäoliselt paar aastat), seejärel Pihkva ja Peterburi kubermangus. Elas hiljemalt 1825. aastast Tallinnas, Oleviste kirikuraamatu abielusissekandes on teda nimetatud literaadiks, kui ta abiellus 30. novembril (vkj) 1845 veinikaupmees Johann David Harthmuthi tütre Amalie Franziskaga.

Tegeles kunstiloomega, tema varasest loomingust on teada viis Vene väejuhi Aleksandr Suvorovi sõjakäike kujutavat gravüüri (sh kolm originaali) Johann Friedrich Anthingi teoses "*Versuch einer Kriegs Geschichte*" (Gotha, 3 kd, 1795–1799). Pihkva ja Peterburi lähistel jäädvustas ta venelaste elu ja rahvatüüpe, millest avaldas 1820. aastal Leipzigis 16 koloreeritud litot kahes vihus ("*Volksgemälde und Charakterköpfe des Russischen Volkes*"), lisatud on selgitav tekst.

Esimesed Eesti-ainelised joonistused valmisid Saaremaal 1809 ja 1810. Tallinnas elades joonistas ta palju vanalinna ja selle hoonete ning agulivaateid, neil on suur kultuurilooline väärtus. Rännakuid mööda Eesti alasid kajastavad Keila ja Jägala joa, Viimsi, Haapsalu, Paide, Rakvere, Laiuse, Põltsamaa jmt vaated.

Eelistas pliiatsi- või kriidijoonistust, mida koloreeris akvarelliga. Vaateid elustab sageli stafaaž. Algul kuivavõitu, detailitäpne realistlik käsitluslaad muutus aastatega maalilisemaks. Küllaltki palju teoseid on signeeritud ja dateeritud. Suur osa teoseid asub Eesti Ajaloomuuseumis, neid on ka Eesti Kunstimuuseumis, Tallinna Linnamuuseumis ja muuseumites Gothas.

## Näitusi
*1992 ülevaatenäitus Tallinna Linnaarhiivis

## Viited

## Kirjandus
*Hugo Peets. "Karl Buddeus 1775–1864". Tallinn 1934
*Hugo Peets. "Karl Buddeus graafikuna". // Vana Tallinn, 3. Tallinn 1938
*Voldemar Vaga. "Kunst Tallinnas XIX sajandil". Tallinn 1976
*Hinge Tallo. "Buddeus, Carl (Karl) Friedrich Christian, graafik". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 51
*Robert Treufeldt. "Buddeus ja sõjalaevad. Vene ujuvkasarmud Tallinna sõjasadamas 1830. aastatel". // Vana Tallinn, 31 (35). Tallinn 2022. Lk 201–216
Kuveidi loomaaed

**Kuveidi loomaaed** on loomaaed Kuveidis Al-Farwānīyah's. See avati 1968. aastal. 

Iraagi sissetungi käigus 1990. aastal sai loomaaed ulatuslikult kahjustada, pärast okupatsiooni lõppu see renoveeriti ja taasavati. 1993. aastal taastamistööde käigus viidi loomaaeda ka uusi asukaid. Kuveidi loomaaia pindala on ligi 180 000 m2.

## Viited
Nigol (eesnimi)

**Nigol** on eesnimi. 

Ameerika Ühendriikides oli eesnime Nigol kandjaid 2014. aastal 18 isikut, Indias oli neid 9, Venemaa Föderatsioonis 4 jne.

2024. aasta 1. jaanuari seisuga oli Eestis eesnimi Nigol 5 mehel. Nigol on populaarsuselt 3710. mehenimi.

## Nime kandjaid
*Nigol Andresen, eesti kirjanik, kirjandusteadlane, kriitik, tõlkija ja poliitik (1899–1985)

## Viited
Adline Castelino

**Adline Mewis Quadros Castelino** (sündinud 24. juulil 1998) on India iludusvõistleja, kes võitis 2020. aasta Miss Diva võistluse. Ta sai 2020. aasta Miss Universe'il Indiat esindades kolmanda koha.
Jābir al-Aḩmadi rahvusvaheline staadion

**Jābir al-Aḩmadi rahvusvaheline staadion** (araabia keeles ملعب جابر الأحمد الدولي) on mitmeotstarbeline staadion Al-Kuwayti linnas Kuveidis. 

Aastal 2009 valminud staadionil peetakse peamiselt jalgpalli- ja kergejõustikuvõistluseid. 

Staadionil on 60 000 istekohta, neli korrust ja parkla ligi 6000 autole. 

Algselt pidi staadioni avatseremoonia toimuma 2010. aasta keskel, kuid kehva ehituskvaliteedi tõttu lükkus see 2015. aasta lõppu. 

Jaber Al-Ahmad on Kuveidi jalgpallikoondise kodustaadion.

Staadion nimetati aastatel 1977–1990 ja 1991–2006 valitsenud emiir Jaber Al-Ahmad Al-Sabahi auks.

## Vaata ka
* Kuveidi jalgpallistaadionite loend

## Viited
Tom Pappas

**Tom Pappas** (sündinud 6. septembril 1976 Azaleas, Oregoni osariigis) on endine Ameerika Ühendriikide kümnevõistleja.  

Tom Pappas tuli 2003. aasta kergejõustiku sisemaailmameistrivõistlustel Birminghamis seitsmevõistluse maailmameistriks tulemusega 6361 punkti, mis on tema isiklik rekord ja annab kõigi aegade seitsmevõistluse edetabelis 19. koha.

Pappas võitis 2003. aasta kergejõustiku maailmameistrivõistlustel Pariisis 27. augustil 2003. aastal kuldmedali tulemusega 8750 punkti. Tema isiklik rekord kümnevõistluses on 8784 punkti. Selle tulemuse ta saavutas 2003. aasta juunis peetud USA meistrivõistlustel ning see annab talle maailma kõigi aegade edetabelis 14. koha. Spordiajakirja Track & Field Newsi hinnangul oli ta 2003. aastal maailma parim kümnevõistleja. Pappas pälvis 2003. aastal igal aastal välja antava Jesse Owensi auhinna, mis on USA Kergejõustiku (USA Track & Field) kõrgeim tunnustus.

Ta osales 2000. aasta suveolümpiamängudel Sydneys, tulles punktisummaga 8425 punkti viiendaks kümnevõistluses, mille võitis Erki Nool (8641 punkti). 2004. aasta Ateena suveolümpiamängudel katkestas ta kümnevõistluse jalavigastuse tõttu. 2008. aastal saavutas ta USA olümpiakatsevõistlustel 3. koha tulemusega 8511 punkti ning võistles 2008. aasta suveolümpiamängudel Pekingis, kuid pidi taas vigastuse tõttu võistluse pooleli jätma.   

Ta on neljakordne (2000, 2002, 2003, 2006) USA meister ja 1999. aasta NCAA (ülikoolide) meister kümnevõistluses. 

## Isiklikud rekordid

### Mitmevõistlus
*Kümnevõistlus – 8784 punkti, 22. juuni 2003,  Palo Alto
*Seitsmevõistlus – 6361 punkti, 16. märts 2003,  Birmingham

### Üksikalad

;Väljas

Allikas: Rahvusvaheline Kergejõustikuliit

## Välislingid
* Tom Pappas. World Athletics.
* Tom Pappas – Noole konkurent. ohtuleht.ee, 21. mai 1999.
* Tom Pappas eelistab võitu rahale. ohtuleht.ee, 2. juuni 2004.
* Tom Pappas kogus võimsa summa. epl.delfi.ee, 11. august 2009.
Rebecca Ferguson

**Rebecca Louisa Ferguson Sundström**  (sündinud 19. oktoobril 1983) on Rootsi näitleja. 

Tema tuntumad rollid on MI6 agent Ilsa Faust "Võimatu missiooni" filmitriloogias, laulja Jenny Lind filmist "Maailma suurim showmees" (2017) ning emand Jessica filmides "Düün" (2021) ja "Düün: teine osa" (2024).

Lisaks on Ferguson näidelnud filmides "Elu" (2017), "Doktor Uni" (2019), "Florence Foster Jenkins" (2016) ja "Tüdruk rongis" (2016) ning Apple TV+ ulmesarjas "Silo" (2023).

## Lapsepõlv
Ferguson sündis ja kasvas üles Stockholmis. Tema ema Rosemary Ferguson on inglasest tõlkija ja isa Olov Sundström on Rootsi ärimees. Ferguson võttis oma esinejanimeks oma ema perekonnanime.

Ferguson käis Rootsis ingliskeelses koolis ja teda kasvatati kakskeelsena, rääkides rootsi ja inglise keelt. Ta õppis Stockholmis Adolf Fredriku muusikakoolis ja lõpetas selle 1999. aastal.

13. eluaastast töötas ta modellina ajakirja- ja telereklaamides. Ferguson on tantsinud balletti, stepptantsu, džässi, tänavafunki ja tangot. Ta on õpetanud Argentina tangot Rootsis Lundis asuvas tantsutrupis. Näitlejakarjääri alguse ebakindlusest tingituna töötas Ferguson oma algusaastatel ka lasteaiakasvataja, lapsehoidja, poemüüja ja teenindajana.

## Isiklikku
2007. aastal sündis Fergusonil poeg. Pärast poja sündi kolis ta koos oma toonase elukaaslase Ludwig Hallbergiga Rootsi kagurannikule Simrishamni. 2012. aastal õpetasid Ferguson ja Hallberg Österlenis koos tangot. Paar läks lahku 2015. aasta aprillis.

2016. aastast on Ferguson olnud suhtes ärimehe Rory St. Clair Gaineriga, kellega tal on 2018. aasta mais sündinud tütar. Ferguson ja Gainer abiellusid sama aasta lõpus. Neil on maja Londoni edelaosas Richmondis.

2023. aastal mängis Ferguson nii peaosa kui ka tegevprodutsendina Apple TV+ ulmesarjas *Silo*.

## Viited
Otterthal

**Otterthal** on vald *(Gemeinde)* Austrias Alam-Austria liidumaal Neunkircheni ringkonnas. 

Otterthal asub *[[Industrieviertel]]i* piirkonnas. 61,72 % valla territooriumist on kaetud metsaga. Vallas on 25 põllumajandusettevõtet. 266 inimest on tööga hõivatud. Aktiivsus oli 48,31 %.

## Viited
Payerbach

**Payerbach** on vald *(Marktgemeinde)* Austrias Alam-Austria liidumaal Neunkircheni ringkonnas.


Payerbach - Kirche.JPG|Püha Jaakobus Suurema kihelkonnakirik
Payerbach-Reichenau-Bahnhof-01.jpg|Payerbach-Reichenau raudteejaam


## Viited
Yi Sun-sin

**Yi Sun-sin** (korea keeles: 이순신; 28. aprill 1545 – 16. detsember 1598) oli Koreast pärit admiral ja sõjaväekindral, kes sai kuulsaks oma võitude poolest Jaapani mereväe vastu Imjini sõja ajal.

Yi Sun-sini kuulsaim võit oli saavutatud Myeongnyangi lahingus, kus hoolimata sellest, et tema vastased olid arvukamad (Jaapani 133 sõjalaeva ja vähemalt 200 logistikalaeva Yi Sun-sini 13 laeva vastu) suutis Yi Sun-sin hävitada 31 jaapani sõjalaeva, kaotamata ühtegi oma laeva.

Yi Sun-sin on Koreas tuntud kui rahvuskangelane. Temanimelisi mälestusmärke, auhindu ja linnu on mitmeid ning teda on kujutatud mitmetes filmides ja dokumentaalfilmides. Tema isiklikud päevikud nimega "Nanjung Ilgi", mis hõlmavad aastaid 1592–1598, on kantud UNESCO maailma mälu hulka.

## Viited
Pitten

**Pitten** on vald *(Marktgemeinde)* Austrias Alam-Austria liidumaal Neunkircheni ringkonnas.

Pitten asub *[[Bucklige Welt (Alam-Austria)|Bucklige Welt]]i* põhjaosas.


Pilt:Pitten Pfarrhof.JPG|Pastoraat
Pilt:Pitten Georgi-Stollen 1.JPG|Suletud Püha Georgi tunnel


## Viited
Pruun nääts

**Pruun nääts** (*Steccherinum collabens*) on kandseente hulka kuuluv seeneliik.

Seen kasvab tavaliselt lamakuusel tumepruuni taeliku lagunenud viljakehal.

## Välislingid
*
Raahel Rüütel

**Raahel Rüütel** (sündinud 4. märtsil 2000) on eesti kunstnik.

Raahel Rüütel on lõpetanud Eesti Kunstiakadeemia vabade kunstide teaduskonna skulptuuri ja installatsiooni eriala. Õpingute jooksul täiendanud ennast vahetusel Barcelonas Escola Massanas skulptuuritehnikate erialal. Lisaks osalenud praktikal Porto ülikooli graafika töökojas.

Koos Kärt Heinverega moodustab kunstnike duo.

Kuulub Eesti Noorte Kaasaegse Kunsti Liitu.
Massana kool

**Massana kool** (katalaani keeles *Escola Massana*) on avalik kunsti- ja disainihariduskeskus, mis asub Barcelona linna keskosas. See asutati 1929. aastal ja on sellisena linna vanim ametikool.

## Ajalugu
Kool asutati 14. jaanuaril 1929 ja selle eesmärk on õpetada kunsti ja disaini. Selle esialgne asukoht oli Santa Cruzi haigla vanas hoones. Tänapäeval asub kool uues hoones Plaza de la Garduñal Boquería turu kõrval.
Porto ülikool

**Porto ülikool** (*Universidade do Porto*) on Portugali avalik ülikool, mis asub Portos ja asutati 22. märtsil 1911. See on suuruselt teine ülikool Portugalis.

## Ajalugu
Porto ülikool asutati 22. märtsil 1911 määrusega, mille andis välja Esimese Portugali Vabariigi Ajutine Valitsus. Kuigi ülikooli eelkäijateks on võimalik pidada kuningas Joseph I 1762. aastal asutatud mereakadeemiat ja 1779. aastal kuninganna Maria I loodud joonistus- ja visandiakadeemiat, põhines ülikool eelkõige 19. sajandil loodud kõrgkoolidel, nagu Polütehniline akadeemia (1836–1911) ja Porto meditsiinilis-kirurgiline akadeemia (1836–1911).
Artur Kazaritski

**Artur Kazaritski** (sündinud 1990 Sillamäel) on rahvusvaheliselt tuntud tippkokk. 

## Haridus

Kazaritski on lõpetanud Sillamäe Ametikooli koka erialal  ning töötanud aastaid maailma eri paikade restoranide köökides. 

## Töökäik
*Helsingis kahe Michelini tärniga peakokk Hans Välimäki restoranis Chez Dominique;
*Oslos kolme Michelini tärni omavas restoranis Maaemo;
*restoranis Geranium;
*novembrist 2017 Kopenhaageni restoranis Kadeaus.

## Osalemine Bocuse d'Oril

2020. aasta Euroopa valikvooru võistlused toimusid Tallinnas Bocuse d'Or Eesti presidendi Dmitri Demjanovi eestvedamisel. Eesti esindaja Artur Kazaritski saavutas 7. koha ja pääses finaalvõistlusele. Finaalis tegi Kazaritski Eesti kokanduse ajalugu, saavutades 22 riigi kokkade hulgas kõrge 7. koha. Artur Kazaritski on Kopenhaageni restorani Geranium tegevpeakokk.

## Viited

## Välislingid
*Artur Kazaritski Instagramis
*TŠEMPIONID. GERANIUM, 5. veebruar 2018
*Karoliina Tammel, Artur Kazaritski tegi Bocuse d'Oril Eesti ajaloo parima tulemuse, 28.09.2021
*Artur Kazaritski, Taanis töötav Eesti tippkokk Artur Kazaritski: koka elukutse on kõige vägevam kõigest Vaadatud 14.08.2022.
Musculus Lusticus

"**Musculus Lusticus"** on ansambli Monstercöuq 2014. aastal ilmunud lühialbum. Album ilmus füüsiliselt vaid mälupulgal.

## Lood
# Ühe päeva joomine on pask (K.Kahju/M.Merk) - 03:32
# Päriselt (K.Kahju/M.Merk) - 03:18
# Kuradi siga (K.Kahju/M.Merk) - 03:32
# Kes ei joo (K.Kahju/M.Merk) - 01:57
# Piilujast korstnapühkija (K.Kahju/M.Merk) - 03:25
# Kuniks saabus mees (K.Kahju/M.Merk) - 02:00

## Koosseis
* Madis Merk - vokaal
* Kurmet Kahju - kitarr
* Andre Nõu - basskitarr
* Robert Vahter - trummid
* Alar Aigro - salvestus, mix, master
* Das Grauenkunstinstitut - kujundus
Saamatu

"**Saamatu"** on ansambli Monstercöuq 2017. aastal ilmunud lühialbum.

## Lood

# Saamatu (K.Kahju/M.Merk) - 03:07
# Kindlalt kihla vedaja (K.Kahju/M.Merk) - 02:12
# Võltsperekond (K.Kahju/M.Merk) - 03:19
# Karda, mis sa kardad (K.Kahju/M.Merk) - 03:12

## Koosseis
* Anne
* Madis Merk - vokaal
* Kurmet Kahju - kitarr
* Andre Nõu - basskitarr, salvestus, mix, master
* Robert Vahter - trummid
* Das Grauenkunstinstitut - kujundus
Sugutung ja surmahirm

"**Sugutung ja surmahirm"** on ansambli Monstercöuq 2010. aastal ilmunud esimene stuudioalbum.

## Lood

# Laks Laks Laks (K.Kahju/M.Merk) - 03:03
# Sugutung ja surmahirm (K.Kahju/M.Merk) - 02:55
# Kodupark (K.Kahju/M.Merk) - 02:43
# Nähtamatu (K.Kahju/M.Merk) - 03:27
# Vale (K.Kahju/M.Merk) - 03:37
# Võibolla (K.Kahju/M.Merk) - 03:08
# Monodialoog(K.Kahju/M.Merk) - 04:12

## Koosseis
* Madis Merk - vokaal
* Kurmet Kahju - kitarr
* Andre Nõu - basskitarr
* Robert Vahter - trummid
* Anne Zinina - taustavokaal (4)
* Jüri Ge - kitarrisoolo (7)
* Alar Aigro - salvestus, mix, master
* Das Grauenkunstinstitut - kujundus
Dankenstein

"**Dankenstein"** on ansambli Monstercöuq 2019. aastal ilmunud stuudioalbum.

## Lood
# Laks Laks Kaks (K.Kahju/M.Merk) - 02:28
# Halb maitse (K.Kahju/M.Merk) - 03:08
# Triihager (K.Kahju/M.Merk) - 02:22
# Mõttelaiskus (K.Kahju/M.Merk) - 02:53
# Tohtrihärra (K.Kahju/M.Merk) - 02:35
# Valdur Vägi (K.Kahju/M.Merk) - 02:16
# Tulevik saab rumalaid täis (K.Kahju/M.Merk) - 02:57
# Sõberid (K.Kahju/M.Merk) - 03:19

## Koosseis
* Madis Merk - vokaal
* Kurmet Kahju - kitarr
* Märt Jerve - basskitarr
* Robert Vahter - trummid
* Karl Korts - salvestus, miks, master, taustavokaal
* Das Grauenkunstinstitut - kujundus
Pomidoras

"**Pomidoras"** on ansambli Monstercöuq 2010. aastal ilmunud esimene singel. Lugu, mis oli mõeldud raadiosinglite paroodiana, oli 2010. aasta kevadel ka R2 nädala demo. 

## Lood

# Pomidoras (K.Kahju/M.Merk) - 03:19

## Koosseis
*Madis Merk - vokaal
*Kurmet Kahju - kitarr
*Andre Nõu - basskitarr
*Robert Vahter - trummid
*Triin Kukk- vokaal 
*Alar Aigro - salvestus, mix, master
*Das Grauenkunstinstitut - kujundus
Miks juua üks päev

"**Miks juua üks päev"** on ansambli Monstercöuq 2020. aastal ilmunud singel. Lugu, mis salvestati juba 2009. aastal, sai füüsilise kuju alles 2020. aastal, kui Strok Records avaldas loo floppy discil. 

## Lood

# Miks juua üks päev (K.Kahju/M.Merk) - 00:47

## Koosseis
*Madis Merk - vokaal
*Kurmet Kahju - kitarr, basskitarr, trummid
*Alar Aigro - salvestus, mix, master
*Das Grauenkunstinstitut - kujundus
Chumphoni provints

**Chumphoni provints** on 1. järgu haldusüksus Tais. See asub riigi lõunaosas Kra maakitsusel Tai lahe ääres ja piirneb Myanmari Taninthayi piirkonnaga.

Provintsis on suured kohvi- ja durianiistandused.

## Haldusjaotus
Provints jaguneb 8 ringkonnaks:
*Mueang Chumphon
*Tha Sae
*Pathio
*Lang Suan
*Lamae
*Phato
*Sawi
*Thung Tako

## Viited
Nicola Olyslagers

**Nicola Lauren Olyslagers** (neiupõlvenimega **McDermott**; sündinud 28. detsembril 1996 Gosfordis) on Austraalia kõrgushüppaja.

Ta osales 2017. aasta maailmameistrivõistlustel Londonis, kuid ei suutnud kvalifikatsioonis algkõrgust ületada ja jäi tulemuseta.

2018. aastal võitis ta oma esimese tiitlivõistluste medali, kui sai Rahvaste Ühenduse mängudel isikliku rekordiga 1.91 Levern Spenceri ja Morgan Lake'i järel kolmanda koha.

2021. aasta aprillis hüppas ta esimest korda üle kahe meetri, kui püstitas Austraalia meistrivõistlustel Sydneys Okeaania rekordi 2.00. Juulis parandas ta Stockholmi Teemantliiga etapil rekordit sentimeetri võrra. Olümpiamängudel Tokyos parandas ta kolmandat korda Okeaania rekordit ja võitis Marija Lassitskene järel tulemusega 2.02 hõbemedali.

2022. aasta maailmameistrivõistlustel Eugene'is oli ta tulemusega 1.96 viies.

2023. aasta maailmameistrivõistlustel Budapestis hüppas Olyslagers 1.99 ja võitis Jaroslava Mahutšihhi ja koondisekaaslase Eleanor Pattersoni järel pronksmedali.

2024. aasta sisemaailmameistrivõistlustel Glasgow's tuli Olyslagers Mahutšihhi ja Lia Apostolovski ees maailmameistriks tulemusega 1.99. 2024. aasta suveolümpiamängudel Pariisis võitis ta Mahutšihhi järel hõbemedali, ületades kolmandal katsel 2.00.

2025. aasta sisemaailmameistrivõistlustel Nanjingis kaitses Olyslagers tiitlit, võites kuldmedali tulemusega 1.97.

## Isiklikku

Olyslagers on horvaadi päritolu. Tema sportlik eeskuju on Horvaatia kõrgushüppaja Blanka Vlašić.

Olyslagers on õppinud Sydney Ülikoolis biokeemiat.

Ta on veendunud kristlane ja on peab oma usku sportlikest saavutustest olulisemaks.

2022. aastal abiellus ta Rhys Olyslagersiga.

## Viited

## Välislingid
*
Sonny Kittel

**Sonny Kittel** (sündinud 6. jaanuaril 1993 Gießenis) on Saksamaa jalgpallur, kes mängib ründava poolkaitsjana Austraalia kõrgliigaklubis Western Sydney Wanderers.

Ta alustas jalgpallitreeninguid kodulinnaklubis VfB Gießen. 1999. aastal liitus ta Eintracht Frankfurdi noorteakadeemiaga. Frankfurdi põhimeeskonnas debüteeris ta Saksamaa kõrgliigas hooajal 2010/11.

Aastatel 2016–2019 mängis ta kolm hooaega FC Ingolstadtis, esimesel hooajal Saksamaa kõrgliigas. Aastatel 2019–2023 mängis ta neli hooaega Saksamaa esiliigaklubis Hamburger SV.

2023. aasta juulis sõlmis ta kolmeaastase lepingu valitseva Poola meistri Częstochowa Rakówiga. 2024. aasta veebruaris läks ta laenule Western Sydney Wanderersi.

Aastatel 2009–2013 mängis Kittel Saksamaa noortekoondistes.

## Viited
Elise Nassar

**Elise Nassar** (sündinud 3. mail 1991) on eesti jurist ja firmajuht, aastast 2024 AS-i Tallink Grupp juhatuse liige. 

Elise Nassar omandas bakalaureuse kraadi õigusteaduses Tartu Ülikoolis. Enne Tallink Grupiga liitumist töötas ta juristina Baltikumi suurimas meediaettevõttes AS Ekspress Grupp.

Nassar liitus Tallink Grupiga 2018. aasta veebruaris grupi andmekaitsespetsialistina ning asus 2019. aastal juhtima kontserni siseauditi osakonda. Alates 2022. aasta suvest oli Elise Nassar Tallink Grupi peajurist ning siseauditi ja sisekontrolli osakondade juhataja.

6. märtsil 2024 valis Tallink Grupi nõukogu Elise Nassari AS-i Tallink Grupp juhatuse liikmeks ja kutsus juhatusest tagasi Kadri Landi. Elise Nassari volitused kehtivad 3 aastat.

Elise Nassar on ka Justit OÜ juhatuse liige, AS Tallink Latvija nõukogu liige, Euroopa Laevaomanike Liitude Ühenduse juhatuse liige ning Eesti Laevaomanike Liidu president.
Jorrit Hendrix

**Jorrit Petrus Carolina Hendrix** (sündinud 6. veebruaril 1995 Panningenis) on Hollandi jalgpallur, kes mängib poolkaitsjana Saksamaa esiliigaklubis Preußen Münster.

Ta alustas jalgpallitreeninguid kodulinnaklubis SV Panningen. 2004. aastal liitus ta PSV Eindhoveni noortesüsteemiga. PSV HollamnEindhoveni põhimeeskonnas debüteeris ta Hollandi kõrgliigas 2013. aasta augustis. Esimese värava Hollandi kõrgliigas lõi ta 26. oktoobril 2014 mängus FC Utrechti vastu. PSV-ga tuli ta Hollandi meistriks hooaegadel 2014/15, 2015/16 ja 2017/18.

2021. aasta jaanuaris liitus Hendrix Venemaa kõrgliigaklubiga Moskva Spartak. Hooaja 2021/22 teises pooles oli ta laenul Hollandi kõrgliigaklubis Feyenoord.

2022. aasta augustis sõlmis ta üheks hooajaks lepingu Saksamaa esiliigaklubiga Düsseldorfi Fortuna.

2023. aasta septembris sõlmis ta üheks hooajaks lepingu Austraalia kõrgliigaklubiga Western Sydney Wanderers.

2024. aasta juulis naasis ta Saksamaa esiliigasse, kui sõlmis lepingu äsja Saksamaa tugevuselt kolmandast liigast 2. Bundesligasse tõusnud klubiga Preußen Münster.

Aastatel 2009–2016 mängis Hendrix Hollandi noortekoondistes. 2012. aastal tuli ta Hollandi kuni 17-aastaste koondisega omavanuste Euroopa meistriks. Ainsal korral on ta Hollandi jalgpallikoondises mänginud 1. septembril 2016, kui sõprusmängus kohtuti Kreekaga.

## Saavutused
;PSV
*Eredivisie: 2014–15, 2015–16, 2017-18
*Johan Cruijff Schaal: 2015, 2016
;Feyenoord
*UEFA Euroopa Konverentsiliiga: Teine koht 2021–22

## Viited
Al-Kuwayti tornid

**Al-Kuwayti tornid** (araabia أبراج الكويت *Abrāj al-Kuwayt*) on kolm peenikest torni Kuveidi pealinnas Al-Kuwaytis Pärsia lahe ääres. Al-Kuwayti tornid on osa suuremast Kuveidi veetornide võrgustikust, mis koosneb kuude kohta ehitatud kokku 34 tornist. Al-Kuwayti tornid avati märtsis 1979 ning neid peetakse kaasaegse Kuveidi sümboliks. Aastatel 2012–2016 olid tornid remondi tõttu suletud, taasavamist tähistati ilutulestikuga. Al-Kuwayti tornid kuuluvad riigiettevõttele Touristic Enterprises Company, peatornis toimusid aastatel 2018 ja 2019 Kuveidi TED-i konverentsid.

## Viited

## Kirjandus
* Kultermann, Udo, 1999. *Contemporary architecture in the Arab states: Renaissance of a region. *New York; London: McGraw-Hill. 
* Kultermann, Udo, 1981. Kuwait Tower. Malene Bjorn's work in Kuwait. *MIMAR: Architecture in Development*, 1981:2. pp.&nbsp;40–41. Hasan-Uddin Khan, ed. Singapore: Concept Media Ltd. ISSN 0129-8372 https://web.archive.org/web/20120927153411/http://archnet.org/library/documents/one-document.jsp?document_id=4420
* Water Towers, 1983. In: Renata Holod, editor; Darl Rasdorfer, associate editor. 1983. *Architecture and Community: building in the Islamic world today: the Aga Khan Award for Architecture*. pp.&nbsp;173–181. Millerton: Aperture; Oxford: Phaidon.   https://web.archive.org/web/20120927153614/http://archnet.org/library/documents/one-document.jsp?document_id=6150
Katja Novak

**Katja Novak** (kodanikunimi **Kateryna Botnar**; sündinud 27. mail 1998) on Ukraina-Eesti tõlkija ja luuletaja.

2019. aastal lõpetas Katja Novak Ivan Franko nimelise Lvivi Rahvusliku Ülikool bakalaureusekraadiga filosoofias, eesti keelt hakkas ta õppima ülikooli ajal. Hiljem on ta õppinud kultuurikorraldust Tartu Ülikoolis.

2019. aastast elab Novak Tallinnas. Ta juhib kirjandusprojekte Tallinnas tegutsevas Ukraina Kultuurikeskuses ja töötab Eesti Rahvusraamatukogus.

Katja Novak on tõlkinud ukraina keelde Doris Kareva, Piret Raua, Kristiina Ehini, Triinu Amburi ja teiste Eesti autorite loomingut ning eesti keelde Oksana Stomina jt Ukraina autorite teoseid. Tema luulet ja tõlkeid on Eestis avaldanud ajakirjad Looming ja Täheke, ta ukrainakeelset luulet on tõlgitud eesti ja islandi keelde. Ka on ta kirjutanud Eesti ajakirjanduses ülevaateid ukraina kirjandusest.

Katja Novak on Eesti Kirjanike Liidu liige 30. märtsist 2022.

## Tunnustus
* Koosmeele auhind (2023) Ukraina ja Eesti vahelise kultuurisilla ehitamise eest

## Viited

## Välislingid

* "Keelesaade. Ukraina luulest" Jupiter, 18. veebruar 2024 (intervjuu, saatejuht Piret Kriivan)
* Katja Novak "Rohkem, rohkem ukraina kirjandust!" Sirp, 04.08.2023
* "LOOMINGU RAADIO. Märts 2023" Klassikaraadio, 26. märts 2023 (intervjuu, saatejuht Maria Lee Liivak)
* Katja Novak "Ukraina kirjandus – kes ta on ja kust ta tuleb" Sirp, 05.08.2022
* Katja Novak, Irena Peterson-Pavliuk, Margus Ott "Loe, mida tunneb ukrainlane, kui kirjutada "Kiiev" ja mitte "Kõjiv"" Postimees, 19. juuli 2022
* "Keelesaade. Ukraina sümbolitest, kirjandusest jm" Jupiter, 24. aprill 2022 (intervjuu, saatejuht Piret Kriivan)
* "Keelesaade. Ukraina tähestikust, ülestõusmispühadest jm" Vikerraadio, 17.04.2022 (intervjuu, saatejuht Piret Kriivan)
* Doris Kareva "Katja Novak: War Needs No Epithets" Estonian Literary Magazine, 2/2022 (intervjuu)
* "Keelesaade. Eestiukrainlanna Katja Novak" Jupiter, 18. oktoober 2020 (intervjuu, saatejuht Piret Kriivan)
Zelimhan Hangošvili

**Zelimhan Hangošvili** (gruusia ზელიმხან სულთანის ძე ხანგოშვილი; vene Зелимхан Султанович Хангошвили; 15. august 1979 Duisi Gruusia – 23. august 2019 Berliin) oli tšetšeeni päritolu Itškeeria Tšetšeeni Vabariigi ja Gruusia sõjaväelane.

Aastatel 2001–2004 sõdis Teisele Tšetšeenia sõjale järgnenud sissisõjas tšetšeeni välikomandörina.

2008. aastal oli Gruusia sõjas terrorismivastase sõjalise üksuse juht, kuid tema üksust ei rakendatud sõjas.

2016. aastal taotles Hangošvili koos perega poliitilist varjupaika Saksamaal.

23. augustil 2019 tappis Hangošvili Berliinis Venemaa eriteenistuse agent Vadim Krassikov.

Hangošvili maeti Gruusias on sünniküla kalmistule 29. augustil 2019.

## Viited
Kuveidi Rahvuskogu hoone

**Kuveidi Rahvuskogu hoone** on parlamendihoone, milles tegutseb Rahvuskogu.

Hoone projekteeris taani arhitekt Jørn Utzon aastal 1972 ning see valmis tema poja Jan Utzoni juhtimisel aastal 1982. Veebruaris 1991 süütasid taganevad Iraagi väed selle ning hoone sai ulatuslikult kannatada, hiljem see renoveeriti.

## Vaata ka
* Parlamendihoonete loend

## Kirjandus
*Jørn Utzon, *Kuwait National Assembly: Logbook Vol. IV*, Copenhagen, Edition Bløndal, 2008, 312 lk. 
*Jørn Utzon, *Additive Architecture: Logbook Vol. V*, Copenhagen, Edition Bløndal, 2009, 312 lk. 
*Richard Weston: Utzon — Inspiration, Vision, Architecture. Denmark: Edition Bløndal, 2002.
Madīnat al-Ḩarīr

**Madīnat al-Ḩarīr** (araabia keeles مدينة الحرير, *Siidilinn*) on ulatuslik pooleliolev taristuprojekt Kuveidi põhjaosas. Mais 2019 avati projekti esimese faasi raames Sheikh Jaber Al-Ahmad Al-Sabahi maantee, esimene etapp hõlmab ka 2024. aasta detsembrisse plaanitavat Mubarak Al Kabeeri sadamat. Siidilinn on osa Hiina Vöö ja Tee algatusest.

## Vaata ka
* Sheikh Jaber Al-Ahmad Al-Sabahi maantee
* Mubarak Al Kabeeri sadam
* Kuveidi Rahvuslik Kultuuripiirkond
* Sabah Al Ahmadi merelinn

## Viited

## Välislingid
* New Kuwait
Al-Ḩamrā' torn

**Al-Ḩamrā' torn** on pilvelõhkuja Al-Kuwaytis Kuveidis. See on Kuveidi kõrgeim ehitis. Ehitustööd algasid aastal 2005 ning torn avati aastal 2011. Projekt telliti arhitektuuribüroodelt Skidmore, Owings & Merrill ja Ramshir and Callison. Al Hamra on 414 meetri kõrgune ning 2024. aasta seisuga maailma kõrgeim kaardus pilvelõhkuja ning maailma kõrguselt 37. hoone.

## Vaata ka
* Kuveidi kõrgeimate ehitiste loend
* Cayan Tower

## Viited

## Välislingid
*
Tavaline harjaslabalane

**Tavaline harjaslabalane** (*Monoporeia affinis*) on kirpvähiliste seltsi kuuluv, riimveelist keskkonda eelistav ja Läänemeres massiliselt esinev arktilise päritoluga vähilaadne.

## Kirjeldus
Tavaline harjaslabalane on kahvatukollast värvi, 7–9 mm pikkuse lülilise kehaga. Tema kehaehitusele on iseloomulikud, nagu teistel harjaslabalastel, võimsad tagumised rindmikujalad, mille basaallülid on laienenud. Tugevaid rindmikujalgu kasutavad vähid põhjasetetes tuhnimiseks.

## Levik
*Monoporeia affinis* on levinud Põhja-Jäämeres, Soome suurtes järvedes ja Läänemeres. Tema leviku läänepiiriks Läänemeres on Arkona meri ja Mecklenburgi laht. Liik moodustab enamuse Põhjalahe bentosest. Läänemere lääneosas esineb ta ainult allpool 10 meetri sügavust jahedamates vetes, kuid mere põhja- ja idaosas võib teda leida ka madalamates mereosades.

Läänemeres on tavaline harjaslabalane glatsiaalrelikt, jäänuk viimasest jääajast. Liik elab peamiselt mesotroofses veekeskkonnas, aga esineb ka oligotroofses vees. Ta on kõrge reostustundlikkusega.

Liik eelistab pehmeid põhjasid ja lainetusele mõõdukalt avatud sügavamaid merepiirkondi kuni 80 meetri sügavuseni. Ta ei vaja nii soolast ja jahedat vett kui küürakas harjaslabalane (*Pontoporeia femorata*).

Läänemere eutrofeerumine ja hapnikuvaesemaks muutumine on liigi arvukust pärssinud, eriti mere edelaosas ja Soome lahe põhjas. Invasiivne hulkharjasuss *[[Marenzelleria viridis]]* arvatakse Läänemere põhjaosas muutuvat tema toidukonkurendiks ja sellega mõjutavat liigi populatsiooni arvukust.

## Ökoloogia
Loom liigub ujudes, mööda substraati roomates ja võib kaevuda põhjasettesse. On rööveluviisiga ning toitub hõljumist ja detriidist. Suvel, kui toitu on külluslikult, võib looma keha rasvasisaldus tõusta pooleni tema kehakaalust. Talvel kasutab loom seda energiavaru. Seetõttu on harjaslabalane energiarikas toiduallikas paljudele kalaliikidele. 

Liigil on tähtis osa bentose koosluses, sest harjaslabalased segavad, pööravad ja õhutavad põhjasetete pealmist kihti. Nad on peamised suure arvukusega põhjaasukad ja täheldatud on populatsiooni tihedust isegi 10 000–20 000 isendit ruutmeetri kohta.

Tavalise harjaslabalase eluiga on 1–3 aastat, millesse mahub ainult üks paljunemistsükkel. Liigi arvukuses esinevad tugevad arvukuse kõikumised iga 6–7 aasta järel. Kudemine toimub sügisel ja emasloom kannab talv läbi arenevaid vastseid endaga kaasas.

## Viited

## Välislingid
* Monoporeia affinis (Lindström, 1855). - World Register of Marine Species
*
Kadri Land

**Kadri Land** (sündinud 28. veebruaril 1964) on endine eesti ajakirjanik ja ärijuht, aastatel 2006–2024 Tallink Grupi juhatuse liige.

## Elulugu
Kadri Land on omandanud 1987. aastal Tartu Riiklikus Ülikoolis füüsikateaduste magistrikraadi. 

Algul töötas ta ülikoolis füüsikaõppejõuna. Kui aga tema keemikust abikaasa 1990. aastate algul Stockholmi doktorantuuri suundus, siis järgnes Kadri Land talle Rootsi ning 1994. aastal koliti Ameerika Ühendriikidesse. 

Ta töötas raadioajakirjanikuna Washingtonis Ameerika Hääles ja hiljem Stockholmis Rootsi Raadio eestikeelsete saadete toimetuses. Landide pere elas 20 aastat Rootsis ja Ameerikas. 

Aastatel 2005–2024 töötas Land Tallink Grupis, kus ta on olnud mitmetel juhtivatel ametikohtadel, näiteks Tallinki ja Silja Line’i Rootsi kontori juht, kus tema juhtimisel ühendati Tallink Sverige AB ja Silja Line AB ning avati Stockholm – Riia liin. 

7. aprillist 2006 kuni 6. märtsini 2024 oli Kadri Land AS-i Tallink Grupp juhatuse liige. 

Alates 13. septembrist 2023 on ta Riigimetsa Majandamise Keskuse (RMK) nõukogu esimees. 

Alates 3. oktoobrist 2024 töötab Land kliimaministeeriumi strateegia ja innovatsiooni asekantslerina.

## Tunnustus

* 2023 Rootsi Kuningliku Põhjatähe ordeni komandöririst

## Isiklikku

Tema abikaasa on Tiit Land. Neil on tütred Triine-Marie ja Keiu-Kärt.

## Viited
Stellan Skarsgård

**Stellan John Skarsgård** (sündinud 13. juunil 1951 Göteborgis) on Rootsi näitleja. 

Ta tuntud oma koostöö poolest režissöör Lars von Trieriga, astudes üles filmides "Laineid Murdes" (1996), "Tantsija pimeduses" (2000), "Dogville" (2003), "Melanhoolia" (2011) ja "Nümfomaan" (2013). Skarsgårdi ingliskeelsete filmirollide hulka kuuluvad ka "The Unbearable Lightness of Being" (1988), "Jaht Punasele Oktoobrile" (1990), "Hea Will Hunting" (1997), "Ronin" (1998) ja "Kuningas Artur" (2004).

Ta on üles astunud ka hulgalistes kassahittides nagu näiteks "Kariibi mere piraadid: Surnud mehe aardekirst" (2006), "Kariibi mere piraadid: Maailma lõpus" (2007), "Mamma Mia!" (2008), "Lohetätoveeringuga tüdruk" (2011) ja "Düün"(2021). 2011. aastast on ta kehastanud Dr Erik Selvigi Marveli filmiuniversumi filmides "Thor" (2011), "Tasujad" (2012), "Thor: Pimeduse maailm" (2013), "Tasujad: Ultroni ajastu" (2015) ja "Thor: Armastus ja kõu" (2022)."

Televisioonis on Skarsgård kehastanud Boris Štšerbinat HBO miniseriaalis "Tšornobõl" (2019), mille eest pälis ta Kuldgloobuse parima meeskõrvalosa  auhinna ning Primetime Emmy auhinna nominatsiooni silmapaistva kõrvalosa eest piiratud- või antoloogiasarjas. Ta kehastab Luthen Raeli Disney+ Tähesõdade sarjas "Andor"  (2022).

## Lapsepõlv
Skarsgård sündis Göteborgis. Ta kolis lapsepõlves sageli ja elas muu hulgas Helsingborgis, Kalmaris, ja Uppsalas. Skarsgårdi kasvatasid üles humanistidest, ateistidest  vanemad. Tal oli ateistist vanaisa ja sügavalt usklik vanaema, mis Skarsgårdi sõnul ei tekitanud kunagi probleeme, kuna perekond austas üksteise arvamusi. 

## Isiklikku
1975. aasta aprillis abiellus Skarsgård Rootsi arsti My'ga (sündinud 1956). Neil on koos kuus last: Alexander (sünd 1976), Gustaf (sünd 1980), Sam (sünd 1982), Bill (sünd 1990), Eija (sünd 1992) ja Valter (sünd 1995). Paar lahutas 2007. aasta aprillis. 

2009. aasta jaanuaris abiellus Skarsgård Iiri stsenaristi ja produtsendi Megan Everettiga. Neil on kaks ühist poega.   

Skarsgård on kirjeldanud jumala ideed absurdsena ja öelnud, et jumalus, kes nõuab pidevat kummardamist, oleks tema arvates seda mitteväärt. 

## Viited
Kahvatu sinine täpp

**"Kahvatu sinine täpp"** (*Pale Blue Dot*) on foto Maast, mis on tehtud 14. veebruaril 1990 kosmoseaparaadiga Voyager 1 enneolematult kaugelt, ligikaudu 6 miljardi kilomeetri (40,5 aü) kauguselt, osana selle pereportree pildiseeriast.

Fotol on Maa näiv suurus vähem kui piksel; planeet paistab pisikese täpina kosmose avaruse taustal kaamerale peegelduvate päikesevalgusribade vahel. Astronoomi ja autori Carl Sagani propageerimise tulemusel tõlgendati Sagani 1994. aasta raamatus Kahvatu sinine täpp fotot kui inimkonna pisikest ja põgusat paika keset kosmost.

Foto jäädvustas 1977. aastal startinud kosmoseaparaat Voyager 1, mille esialgne eesmärk oli uurida Päikesesüsteemi välisosa. Pärast oma peamise ülesande täitmist ja päikesesüsteemist väljumist, otsustati osaliselt Sagani ettepaneku tõttu pöörata kosmoseaparaadi kaamera ümber ja jäädvustada Maast viimane pilt. Vähem kui tund pärast foto tegemist käskisid NASA lennujuhid kosmoseaparaadil energia säästmiseks kaamera lõplikult välja lülitada ning hiljem eemaldati mälus ruumi vabastamiseks ka kaamerasüsteemi käitamiseks vajalik tarkvara.

Aastate jooksul on foto tegemist korduvalt meenutatud ning NASA on avaldanud värskendatud versioone, suurendades selle selgust ja detailsust.

## Viited
Sofia Virta

**Sofia Marjanna Virta** (sündinud 13. mail 1990 Kaarinas) on Soome poliitik (Roheline Liit).

Sofia Virta on pärit veoautojuhi ja lapsehoidja perekonnast. Virta on ülikoolis õppinud eripedagoogikat, ta on kasvatusteaduste magister.

2017. aasta kohalikel valimistel valiti ta Kaarina linnavolikogusse. Sofia Virta on Eduskunna liige alates 17. aprillist 2019.

10. juunil 2023 valiti Sofia Virta Rohelise Liidu esimeheks.

## Viited
Glatsiaalrelikt

**Glatsiaalrelikt** (ladinakeelsetest sõnadest *glacies* 'jää' ja *relictum* 'jääk', 'jäänuk') ehk **jääajajäänuk** on pleistotseeni külmadel perioodidel mingisse piirkonda levinud ja seal hiljem püsima jäänud taime- või loomaliik.

Jääjajäänukid on külma- ning sageli ka valguselembesed (esimestena said varase Dryase kliimaallstaadiumis kasvama hakata valguslembesed taimed, kes lepivad lühikese suvega ning saavad hakkama alles kujuneva muldkattega toitevaestel liivadel, kruusadel, savisetetel või lubjakiviplatoo lõhedes). Kui jääaegadel toimus nende levik lõuna suunas (või kõrgmägedelt allapoole), võis järgneva soojenemise ajal levila taandumise käigus tekkida eri populatsioonide biogeograafiline eraldatus kuni üksikute populatsioonide geneetilise lahknemiseni.

## Näiteid
Hästi uuritud jääajajäänuk on harilik drüüas (*Dryas octopetala*), mis oli Euroopas levinud viimase jääaja lõpus. Lumikivirik (*Micranthes nivalis*) ja *[[Pedicularis sudetica]]* on arktilised liigid (üks Teravmägedel, teine Põhja-Kanadas), kuid neid leidub reliktidena ka Krkonoše mäestikus Tšehhis ja Poolas. Rabamurakas (*Rubus chamaemorus*) on boreaalse regiooni liik, kuid seda on leitud kahest leiukohast Põhja-Saksamaal. Püreneedes on glatsiaalrelikt vesilikuliik *[[Calotriton asper]]*.

Läänemeres on glatsiaalreliktid jääaja järgselt Joldiamerre rännanud mereliste ja riimveeliste liikide järglased, nagu tavaline harjaslabalane (*Monoporeia affinis*) ja merikilk (*Saduria entomon*).

## Vaata ka
* Relikt
* Endeem

## Viited
Dryas

**Dryas** [drü:as] oli suhteliselt külm ajavahemik hilisjääaja lõpus (umbes 13 000–10 000 14C-aastat tagasi). Dryas jaotatakse kolmeks perioodiks, varaseks, keskmiseks ja hiliseks Dryaseks; nende perioodide vahel olid soojemad ajajärgud. Eestis leidub keskmise ja hilis-Dryase setteid.

Nimetus on antud perioodile iseloomuliku tundrataime drüüase järgi.

## Viited
Kuveidi kõrgeimate ehitiste loend

Siin on loetletud **Kuveidi kõrgeimaid ehitised**. 2024. aasta seisuga on Kuveidi kõrgeim hoone 80-korruseline 413 meetri kõrgune Al Hamra Torn (maailma kõrguselt 37. hoone), mis valmis aastal 2011. Kõrguselt teine on 300-meetrine NBK Torn. Kuveiti on kavandatud ka 1001 meetri kõrgune Burj Mubarak Al Kabir, millest saaks maailma kõrgeim ehitis.

## Kõrgeimad hooned

## Kõrgeimad rajatised

## Vaata ka
* Lähis-Ida kõrgeimate ehitiste loend
* Aasia kõrgeimate ehitiste loend
* Kõrgeimate ehitiste ja rajatiste loend

## Viited
Kollahabe

**"Kollahabe"** (originaalpealkiri inglise keeles "Yellowbeard") on 1983. aastal esilinastunud Ameerika Ühendriikide ja Suurbritannia komöödiafilm, mille režissöör oli Mel Damski ning stsenaristid Graham Chapman, Peter Cook, Bernard McKenna ja David Sherlock. Peaosades astusid üles Chapman, Cook, Peter Boyle, Cheech & Chong, Martin Hewitt, Michael Hordern, Eric Idle, Madeline Kahn, James Mason ja John Cleese. Väiksemad rollid olid Marty Feldmanil, Spike Milliganil ja Peter Bullil.

## Viited
Kuveidi Keskpank

**Kuveidi Keskpank** (araabia keeles بنك الكويت المركزي) on Kuveidi keskpank. Asutuse ülesannete hulka kuuluvad valuuta haldamine ja koos kaubandus- ja tööstusministeeriumi ning rahandusministeeriumiga Kuveidi börsi töö korraldamine.

## Vaata ka
* Kuveidi kõrgeimate ehitiste loend
* Keskpankade loend

## Viited

## Välislingid
*  – koduleht
Skawa jõgi

**Skawa** on jõgi Poolas Väike-Poola vojevoodkonnas, Wisła parempoolne lisajõgi.

Jõgi saab alguse Lääne-Karpaatides Spytkowice küla lähistelt umbes 700 meetri kõrguselt üle merepinna. Suubub Wisła jõkke Smolice küla lähistel.

Skawa jõe pikkus on 96 km ja valgala pindala 1160 km².

Suuremad jõeäärsed linnad on Jordanów, Maków Podhalański, Sucha Beskidzka, Wadowice ja Zator.

2014. aastal ehitati Świnna Porębas jõele pais.

## Välislingid
Chevrolet Silverado

:*Eelmise põlvkonna mudelite kohta vaata artiklit [[Chevrolet C/K]]. Elektriauto kohta vaata artiklit [[Chevrolet Silverado EV]].*

**Chevrolet Silverado** on maastikusuutliku veoauto mudel, mida toodab Chevrolet' margi all Ameerika Ühendriikide autoettevõte General Motors. Esimene Silverado põlvkond tuli müüki 1998. aastal ning oli asenduseks 1959. aastast tootmises olnud Chevrolet C/K mudelile. Neljas Silverado põlvkond jõudis teedele aastal 2019.

Chevrolet Silverado on üks Ameerika Ühendriikide populaarsemaid automudeleid, aastatel 1998–2015 müüdi üle 12 miljoni auto. Peamised konkurendid on Ford F-Series, Ram Pickup, Toyota Tundra ja Nissan Titan.

## Vaata ka
* Chevrolet Avalanche
* Chevrolet C/K
* Chevrolet S-10
* Chevrolet Colorado
* Hübriidsõidukite loend
* Pikapite loend

## Viited

## Välislingid
* GMC Sierra
Puchberg am Schneeberg

**Puchberg am Schneeberg** on vald *(Marktgemeinde)* Austrias Alam-Austria liidumaal Neunkircheni ringkonnas.

See asub Viinist umbes 80 km kaugusel. Puchbergi kõrgeim punkt on Schneeberg (2076 m), Alam-Austria kõrgeim mägi.

Juba 18. ja 19. sajandil oli Puchberg külastajate seas populaarne sihtkoht. Schneebergi raudtee avamisega sai turism olulisemaks kui põllumajandus, mis traditsiooniliselt oli olnud peamine tuluallikas. Spaa on Alam-Austria üks kuulsamaid turismisihtkohti.

## Ajalugu

Puchbergi varajasest ajaloost on vähe teada. Piirkonda läbis Rooma tee, mida mööda veeti teravilja, veini ja soola. Puchbergi nime on esmamainitud 1260. aastal, viidates Eberhard von Puchperchile. Puchbergi lähedale ehitati keskajal neli linnust, sealhulgas Puchbergi linnus, millest on alles vaid varemed.

Küla hävitati 1683. aastal Osmanite vägede poolt Viini lahingu ajal. Kui 1897. aastal avati raudtee Wiener Neustadtist ja hammasratasraudtee Schneebergile, muutus turism oluliseks. Piirkonnast sai suviti linnast põgeneda soovivate Viini kõrgklasside kuurortpiirkond ja see toimib ka tänapäeval looduspuhkusena.

## Huviväärsused

* Puchbergi linnus – 1204. aasta paiku ehitatud linnus. Selle vanus määrati puidujäänuste dendrokronoloogiliste uuringute põhjal.
* Kool – kus filosoof Ludwig Wittgenstein oli algkooliõpetajaks.
* Schneeberg, kõrgeim mägi Alam-Austrias, kuhu pääseb Schneebergi raudteed pidi. Schneebergil asub ka Keisrinna Elisabethi mälestuskirik, mis on ehitatud keisrinna Elisabethi mälestuseks.
* Järv – Puchbergi kesklinna südames on järv, mida ümbritseb tee ning haljastatud lilled ja taimed. Samuti on välilava.
* Kaks spaad.

## Pildigalerii


Pilt:Puchberg am Schneeberg-view.jpg|Vaade Schneebergi mäele
Pilt:Puchberg vom Schneeberg 16.JPG|Puchberg vaadatuna Schneebergilt
Pilt:Puchberg am Schneeberg - pool.jpg|Puchberg am Schneebergi järv
Pilt:Puchberg am Schneeberg-railwaystation.jpg|Puchberg am Schneebergi raudteejaam
Pilt:Schneeberg station and church.jpg|Elisabethi kirik ja Schneebergi raudteejaam Schneebergil


## Viited
Raach am Hochgebirge

**Raach am Hochgebirge** on vald *(Gemeinde)* Austrias Alam-Austria liidumaal Neunkircheni ringkonnas.

## Viited
Shelley Winters

**Shelley Winters** (sünninimi **Shirley Schrift**; 18. august 1920 Saint Louis, Missouri – 14. jaanuar 2006 Beverly Hills, California) oli USA näitleja, kelle näitlejakarjäär kestis üle seitsme aastakümne.

Rollide eest filmides "Anne Franki päevik" ("The Diary of Anne Frank"; 1959) ja "A Patch of Blue" (1965) võitis ta parima naiskõrvalosatäitja Oscari. Oscarile oli ta nomineeritud veel ka filmidega "Koht päikese all" ("A Place in the Sun"; 1951) ja "Poseidoni seiklus" ("The Poseidon Adventure"; 1972), vastavalt parima naispeaosa ja parima naiskõrvalosa kategoorias. Kuldgloobusele oli ta nomineeritud kuus korda ja ainsal korral võitis ta rolli eest filmis "Poseidoni seiklus" (parim naiskõrvalosa). Tema teised tuntumad rollid oli filmides "A Double Life" (1947), "Jahimehe öö" ("The Night of the Hunter"; 1955), "Lolita" (1962), "Alfie" (1966), "Järgmine peatus Greenwich Village" ("Next Stop, Greenwich Village"; 1976) ja "Pete's Dragon" (1977).

Lisaks mängis Winters telesarjades ja teatrilavastustes. Roll antoloogiasarjas "Bob Hope Presents the Chrysler Theatre" tõi talle 1964. aastal Primetime Emmy auhinna. 1990. aastatel mängis ta situatsioonikomöödias "Roseanne". Broadwayl tegi ta kaasa üheksas näidendis, sealhulgas 1943. aastal muusikalis "Oklahoma!".

Winters oli neli korda abielus ja tal oli teisest abielust üks laps. Teine abielu oli aastatel 1952–1954 Itaalia näitleja, lavastaja ja stsenaristi Vittorio Gassmaniga ning kolmas abielu aastatel 1957–1960 näitleja Anthony Franciosaga.

## Viited

## Välislingid

*
Daughter

**Daughter** on Inglismaa indie folk ansambel, mis tegutseb 2010. aastast.

## Liikmed
*Elena Tonra – vokaal. kitarr, bass, klaver
*Igor Haefeli – kitarr, bass, klahvpillid
*Remi Aguilella – trummid

## Diskograafia
### Albumid
*2013 "If You Leave"
*2016 "Not to Disappear"
*2023 "Stereo Mind Game"

### EP-d
*2011 - His Young Heart
*2011 - The Wild Youth
*2014 - 4AD Sessions

### Singlid
*2012 – Smother
*2013 – Human
*2013 – Youth
*2015 – Doing the Right Thing
*2015 – Numbers
*2016 – How
*2016 – No Care
*2016 – The End
*2023 – Be On Your Way
*2023 – Party
*2023 – Swim Back
Marchandiomyces

***Marchandiomyces*** on klassi *[[Agaricomycetes]]* kuuluv kandseente perekond.

## Liike
**[[Marchandiomyces corallinus]]*
**Marchandiomyces quercinus* – tamme-oksanahkis

## Välislingid
*
Suurepooriline korgik

**Suurepooriline korgik** (*Fomitopsis mellita*) on *[[Fomitopsidaceae]]* sugukonda kuuluv seeneliik.

Seen kasvab laguhaavapuul, moodustab ebakübaraid, on magusa lõhnaga, kuid mõru maitsega.

## Välislingid
*